Le fa go ntse jalo, go ne go na le diteko di le dintsi le dikgatelelo tse di dintsi! Ba ba neng ba itirile ditsala tsa me ba ne ba tla mo ntlong ya me ba tla go nthekisetsa diokobatsi. Ka nako nngwe ke ne ka boela gape mo go gogeng motsoko le mo boitsholong jo bo sa siamang. Ke ne ka tshololela Jehofa pelo ya me ka thapelo. Ka bonako ke ne ka lemoga gore e re ka ditsala tsa lefatshe di ile tsa nkwetsa ka lengope, gone jaanong ga di kake tsa kgona go nthusa. Ke ne ka lemoga gore e le gore ke tle ke tswelele pele semoyeng, ke tshwanetse go tswa mo Lagos. Mme ke ne ke le ditlhong go boela gae kwa IIesha. Le fa go ntse jalo, kwa bofelong ke ne ka kwalela rre le nkgonne lekwalo ke ba kopa gore a nka tla gae.